ประกาศกรมการขนส่งทางบกประกาศกรมการขนส่งทางบกเรื่องกำหนดคุณสมบัติ คุณลักษณะ และการติดตั้งมาตรวัดความเร็ว และกำหนดหลักเกณฑ์ วิธีการและเงื่อนไขการรับรองแบบมาตรวัดความเร็วสำหรับรถยนต์และรถจักรยานยนต์พ.ศ. ๒๕๕๗[๑] ตามที่กรมการขนส่งทางบกได้ออกประกาศ เรื่อง กำหนดคุณสมบัติ คุณลักษณะและการติดตั้งมาตรวัดความเร็ว และกำหนดหลักเกณฑ์ วิธีการและเงื่อนไขการรับรองแบบมาตรวัดความเร็วสำหรับรถยนต์และรถจักรยานยนต์พ.ศ. ๒๕๕๖ ลงวันที่ ๒๓ ธันวาคม พ.ศ. ๒๕๕๖ ไว้แล้ว นั้นโดยที่ประกาศกรมการขนส่งทางบกดังกล่าวกำหนดใช้บังคับกับรถยนต์หรือรถจักรยานยนต์ที่ผลิต ประกอบ หรือนำเข้าเพื่อจำหน่ายไม่รวมถึงกรณีนำเข้ามาเพื่อใช้งานและจดทะเบียนในนามของตนเองทำให้เกิดการหลีกเลี่ยงไม่นำรถยนต์หรือรถจักรยานยนต์มาขอรับรองแบบสมควรจำกัดจำนวนรถยนต์หรือรถจักรยานยนต์ที่นำเข้ามาเพื่อใช้เองให้เกิดความชัดเจนและแก้ไขกรณีการรับรองแบบเป็นรายคันที่ระบุตัวเลขชี้บ่งยานยนต์ (Vehicle Identification Number : VIN) ให้ได้รับการยกเว้นการตรวจสอบการผลิตให้เป็นไปตามต้นแบบรวมทั้งปรับปรุงแบบของหนังสือรับรองแบบให้มีความเหมาะสมยิ่งขึ้น อาศัยอำนาจตามข้อ๑๑ และข้อ ๑๒ แห่งกฎกระทรวงกำหนดส่วนควบและอุปกรณ์สำหรับรถ พ.ศ. ๒๕๕๑อธิบดีกรมการขนส่งทางบก จึงออกประกาศไว้ ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดคุณสมบัติ คุณลักษณะและการติดตั้งมาตรวัดความเร็ว และกำหนดหลักเกณฑ์ วิธีการและเงื่อนไขการรับรองแบบมาตรวัดความเร็วสำหรับรถยนต์ และรถจักรยานยนต์ พ.ศ. ๒๕๕๖ลงวันที่ ๒๓ ธันวาคม พ.ศ. ๒๕๕๖ข้อ ๒ ประกาศนี้ให้ใช้บังคับกับรถตามกฎหมายว่าด้วยรถยนต์ดังต่อไปนี้(๑) รถยนต์ที่มีลักษณะตามข้อ ๓ (๑) และ (๒)(๒) รถจักรยานยนต์ข้อ ๓ ในประกาศนี้(๑) รถยนต์นั่ง (M๑) หมายความว่า รถยนต์สี่ล้อขึ้นไปที่ผู้ผลิตออกแบบให้เป็นรถสำหรับนั่งโดยสารซึ่งมีจำนวนที่นั่งคนโดยสารรวมคนขับไม่เกิน๙ ที่นั่ง(๒) รถยนต์บรรทุก (N๑) หมายความว่ารถยนต์สี่ล้อขึ้นไปที่ผู้ผลิตออกแบบให้เป็นรถสำหรับบรรทุกมีน้ำหนักรถรวมน้ำหนักบรรทุกไม่เกิน๓,๕๐๐ กิโลกรัม และให้หมายความรวมถึงรถยนต์ที่ผู้ผลิตออกแบบให้มีพื้นที่โดยสารและพื้นที่บรรทุกอยู่ในส่วนเดียวกันและเป็นไปตามเงื่อนไขที่กำหนดไว้ในภาคผนวก ๑(๓) มาตรวัดความเร็ว (speedometer) หมายความว่าอุปกรณ์ที่แสดงข้อมูลเกี่ยวกับค่าความเร็วของรถให้แก่ผู้ขับรถในขณะใดขณะหนึ่ง(๔) ค่าความคลาดเคลื่อนที่ยอมรับได้ (Tolerances of measuring mechanism) หมายความว่าค่าความเที่ยงตรงของมาตรวัดความเร็วซึ่งแสดงโดยค่าจำกัดที่ความเร็วสูงและความเร็วต่ำตลอดช่วงความเร็วป้อนเข้า(๕) ค่าคงที่ทางเทคนิค (Technical constant) หมายความว่า ความสัมพันธ์ระหว่างข้อมูลความเร็วป้อนเข้าหรือจำนวนสัญญาณจังหวะ(Pulse) ต่อนาทีกับความเร็วที่แสดง(๖) ยางที่ติดตั้งตามปกติ (Tyres normally fitted) หมายความว่าแบบของยางล้อรถที่ผู้ผลิตกำหนดสำหรับแบบรถนั้น(๗) ความดันลมยางปกติขณะวิ่ง (Normal running pressure) หมายความว่า ความดันลมยางล้อรถขณะเย็นที่กำหนดโดยผู้ผลิตรถบวกเพิ่มขึ้น ๒๐ กิโลปาสคาล(๘) รถเปล่า (Unladen vehicle) หมายความว่า รถที่ใช้สำหรับทดสอบเพื่อขอรับรองแบบซึ่งต้องประกอบด้วย(ก) รถพร้อมใช้งาน (Vehicle running order) พร้อมด้วยเชื้อเพลิงสารหล่อเย็นน้ำมันหล่อลื่นตามที่ผู้ผลิตกำหนด(ข) เครื่องมือและล้ออะไหล่ประจำรถในกรณีที่ผู้ผลิตกำหนดให้เป็นอุปกรณ์มาตรฐาน(ค) คนขับรถหนึ่งคน ที่มีน้ำหนัก ๗๕ กิโลกรัม(๙) การรับรองแบบ หมายความว่าการรับรองแบบมาตรวัดความเร็วสำหรับรถตามข้อ ๑ ว่ามีคุณสมบัติ คุณลักษณะและการติดตั้งเป็นไปตามประกาศนี้(๑๐) ผู้ผลิต หมายความว่า(ก) ผู้ผลิตส่วนควบและเครื่องอุปกรณ์ ซึ่งได้แก่ ผู้ที่ทำการผลิตประกอบ หรือนำเข้ามาตรวัดความเร็วสำหรับรถ(ข) ผู้ผลิตรถ ซึ่งได้แก่ ผู้ที่ทำการผลิต ประกอบหรือนำเข้ารถที่ติดตั้งมาตรวัดความเร็ว(๑๑) หน่วยงานทดสอบ หมายความว่า กรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบมาตรวัดความเร็วสำหรับรถ(๑๒) หน่วยงานตรวจสอบการผลิตให้เป็นไปตามต้นแบบ (Conformity of Production : COP) หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจมาตรวัดความเร็วสำหรับรถให้เป็นไปตามต้นแบบที่ได้รับการรับรอง(๑๓) การผลิตจำนวนมาก หมายความว่า กรณีที่มีการผลิต ประกอบหรือนำเข้ารถยนต์นั่ง (M๑) หรือรถยนต์บรรทุก (N๑)เกินกว่า ๑๐๐ คันต่อแบบต่อปี หรือรถจักรยานยนต์เกินกว่า ๒,๐๐๐คัน ต่อแบบต่อปี(๑๔) การผลิตจำนวนน้อย หมายความว่า กรณีที่มีการผลิต ประกอบหรือนำเข้ารถยนต์นั่ง (M๑) หรือรถยนต์บรรทุก (N๑)ไม่เกิน ๑๐๐ คันต่อแบบต่อปี หรือรถจักรยานยนต์ไม่เกิน ๒,๐๐๐คัน ต่อแบบต่อปีข้อ ๔ ผู้ที่ทำการผลิตประกอบ หรือนำเข้ารถยนต์หรือรถจักรยานยนต์ตามข้อ ๒ ในกรณีดังต่อไปนี้ต้องได้รับการรับรองแบบมาตรวัดความเร็ว(๑) กรณีผลิต ประกอบ หรือนำเข้าเพื่อจำหน่าย(๒) กรณีผลิต ประกอบ หรือนำเข้ามาเพื่อใช้เอง ดังต่อไปนี้(ก) รถยนต์ที่มีจำนวนเกินกว่า ๓ คันต่อแบบต่อปี(ข) รถจักรยานยนต์ที่มีจำนวนเกินกว่า ๕ คันต่อแบบต่อปีหมวด ๑คุณสมบัติคุณลักษณะ และการติดตั้งมาตรวัดความเร็ว ข้อ ๕ มาตรวัดความเร็วที่แสดงค่าความเร็วเป็นแบบเข็มชี้(สเกล) ต้องมีคุณสมบัติ หรือคุณลักษณะ ดังต่อไปนี้(๑) กรณีใช้หน่วยวัดความเร็วเป็นกิโลเมตรต่อชั่วโมง (km/h) ช่วงค่าความเร็วที่แสดงบนหน้าปัดแต่ละช่วงต้องเป็น ๑, ๒, ๕ หรือ ๑๐ กิโลเมตรต่อชั่วโมงโดยมีความเร็วที่แสดงเป็นตัวเลขต้องเป็นดังนี้(ก) กรณีความเร็วสูงสุดที่แสดงไว้ไม่เกิน ๒๐๐กิโลเมตรต่อชั่วโมง ค่าความเร็วที่เป็นตัวเลขที่แสดงแต่ละช่วงต้องไม่เกิน๒๐ กิโลเมตรต่อชั่วโมง(ข) กรณีความเร็วสูงสุดที่แสดงไว้เกินกว่า ๒๐๐ กิโลเมตรต่อชั่วโมงค่าความเร็วที่เป็นตัวเลขที่แสดงแต่ละช่วงต้องไม่เกิน ๓๐ กิโลเมตรต่อชั่วโมงทั้งนี้ช่วงค่าความเร็วที่เป็นตัวเลขที่แสดงแต่ละช่วงไม่จำเป็นต้องเท่ากันก็ได้(๒) กรณีใช้หน่วยวัดความเร็วเป็นระบบอิมพีเรียล (Imperial) ที่มีหน่วยวัดความเร็วเป็นไมล์ต่อชั่วโมง (mph) ช่วงค่าความเร็วที่เป็นขีดแสดงแต่ละช่วงต้องเป็น๑, ๒, ๕ หรือ ๑๐ไมล์ต่อชั่วโมงโดยมีค่าความเร็วที่เป็นตัวเลขที่แสดงแต่ละช่วงต้องไม่เกิน ๒๐ไมล์ต่อชั่วโมง และค่าเริ่มต้นที่ ๑๐ หรือ ๒๐ ไมล์ต่อชั่วโมง ทั้งนี้ ช่วงค่าความเร็วที่เป็นตัวเลขที่แสดงแต่ละช่วงไม่จำเป็นต้องเท่ากันก็ได้ข้อ ๖ การติดตั้งมาตรวัดความเร็วต้องติดตั้งอยู่ในตำแหน่งที่ผู้ขับรถสามารถมองเห็นได้โดยตรงและชัดเจนทั้งในเวลากลางวันและกลางคืนโดยช่วงความเร็วที่แสดงต้องกว้างเพียงพอและครอบคลุมความเร็วสูงสุดของรถตามที่ผู้ผลิตกำหนดหมวด ๒การทดสอบมาตรวัดความเร็ว ข้อ ๗ การทดสอบมาตรวัดความเร็วให้ทดสอบความเที่ยงตรงโดยเงื่อนไขการทดสอบต้องเป็นดังต่อไปนี้(๑) ยางต้องเป็นแบบใดแบบหนึ่งของยางที่ติดตั้งตามปกติโดยทำการทดสอบมาตรวัดความเร็วแต่ละแบบที่ผู้ผลิตจะติดตั้งกับรถ(๒) ให้ทำการทดสอบกับรถเปล่าในกรณีการทดสอบมีวัตถุประสงค์เพื่อวัดความเที่ยงตรง น้ำหนักรถและการกระจายน้ำหนักระหว่างเพลาสามารถเพิ่มน้ำหนักขึ้นได้แต่ต้องแจ้งรายละเอียดในแบบแสดงข้อมูลที่กำหนดไว้ในภาคผนวก๒ หรือภาคผนวก ๓ แล้วแต่กรณี(๓) อุณหภูมิอ้างอิงที่มาตรวัดความเร็วเท่ากับ ๒๓±๕ ํC หรือที่อุณหภูมิบรรยากาศ(๔) ความดันลมยางที่ใช้ในการทดสอบให้ใช้ความดันลมยางปกติขณะวิ่ง(๕) รถที่ทำการทดสอบต้องใช้เกณฑ์ทดสอบความเร็วตามเกณฑ์ทดสอบความเร็วที่กำหนดไว้ในภาคผนวก ๔กรณีรถที่ขอรับรองแบบมีการผลิตจำนวนน้อย ให้ทดสอบที่ความเร็ว ๔๐กิโลเมตรต่อชั่วโมง(๖) เครื่องมือที่ใช้ในการวัดความเร็วต้องมีความเที่ยงตรงร้อยละ ± ๐.๕ โดย(ก) ผิวของสนามทดสอบต้องเรียบ แห้งและสามารถยึดเกาะกับวัสดุได้เป็นอย่างดี(ข) กรณีทำการทดสอบบนไดนาโมมิเตอร์แบบลูกกลิ้ง(Roller Dynamometer) เส้นผ่าศูนย์กลางของลูกกลิ้งไดนาโมมิเตอร์ต้องไม่น้อยกว่า๐.๔ เมตรกรณีรถที่ขอรับรองแบบมีการผลิตจำนวนน้อยอาจทำการทดสอบโดยเครื่องมือตาม (ข) หรือเครื่องมือวัดความเร็วอื่น ๆที่มีเส้นผ่าศูนย์กลางของลูกกลิ้งไม่น้อยกว่า ๐.๒ เมตร ก็ได้ข้อ ๘ ผลการทดสอบมาตรวัดความเร็วตามข้อ๗ ค่าความเร็วที่แสดงโดยมาตรวัดความเร็วต้องไม่ต่ำกว่าค่าความเร็วจริงของรถโดยเมื่อใช้เกณฑ์ทดสอบความเร็วตามเกณฑ์ที่กำหนดไว้ในภาคผนวก ๔ แล้ว ความแตกต่างระหว่างค่าความเร็วที่แสดงโดยมาตรวัดความเร็วและค่าความเร็วจริงของรถต้องไม่เกินร้อยละ๑๐ ของค่าความเร็วจริงของรถบวกกับ ๔ กิโลเมตรต่อชั่วโมง หรือแสดงความสัมพันธ์ดังต่อไปนี้๐ ≤ (V๑ - V๒) ≤ ๐.๑ V๒ + ๔ km/hโดยที่V๑ =ความเร็วที่แสดงโดยมาตรวัดความเร็วV๒ =ความเร็วจริงของรถหมวด ๓การรับรองแบบ ส่วนที่ ๑การยื่นคำขอ ข้อ ๙ ผู้ผลิตรถที่ประสงค์จะขอรับรองแบบมาตรวัดความเร็วให้ยื่นคำขอณ สำนักวิศวกรรมยานยนต์กรมการขนส่งทางบก พร้อมด้วยเอกสารหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชนในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมหลักฐานแสดงที่พักอาศัยในราชอาณาจักรที่ทางราชการหรือหน่วยงานรัฐบาลต่างประเทศหรือองค์การระหว่างประเทศออกให้(ข) หนังสือมอบอำนาจในกรณีมีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ค) เอกสารแสดงข้อมูลประกอบการพิจารณารับรองแบบมาตรวัดความเร็ว จำนวน๓ ชุด ตามที่กำหนดไว้ในภาคผนวก ๒ หรือภาคผนวก ๓ แล้วแต่กรณี(ง) ตัวอย่างรถที่ติดตั้งมาตรวัดความเร็วที่ขอรับรองแบบ จำนวน ๑ คัน ให้กรมการขนส่งทางบกหรือหน่วยงานทดสอบตามที่ได้รับแจ้ง(จ) หลักฐานผลการทดสอบหรือผลการตรวจสอบมาตรวัดความเร็ว (ถ้ามี)(ฉ) หลักฐานผลการประเมินการตรวจสอบการผลิตให้เป็นไปตามต้นแบบ (ถ้ามี)(ช)หลักฐานการผ่านการรับรองมาตรฐานหรือข้อกำหนดทางเทคนิคของมาตรวัดความเร็ว (ถ้ามี)(๒) ห้างหุ้นส่วนสามัญจดทะเบียน ห้างหุ้นส่วนจำกัด หรือบริษัทจำกัด(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค) เอกสารตามข้อ ๙ (๑) (ข) (ค) (ง) (จ) (ฉ) และ (ช)(๓) ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจของส่วนราชการ รัฐวิสาหกิจหรือสถาบันการศึกษาให้ดำเนินการยื่นคำขอหนังสือรับรองแบบ(ข) เอกสารตามข้อ ๙ (๑) (ค) (ง) (จ) (ฉ) และ (ช)ส่วนที่ ๒การตรวจสอบ ข้อ ๑๐ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งผู้ยื่นคำขอไปดำเนินการแก้ไขภายใน๔๕ วัน ในกรณีที่เอกสารครบถ้วนถูกต้องให้ดำเนินการ ดังต่อไปนี้(๑) ตรวจสอบคุณสมบัติ คุณลักษณะ และการติดตั้งมาตรวัดความเร็ว(ก)ดำเนินการตรวจสอบคุณลักษณะและการติดตั้งมาตรวัดความเร็วตามที่กำหนดไว้ในหมวด ๑ให้ตรวจสอบคุณสมบัติโดยทำการทดสอบมาตรวัดความเร็วตามที่กำหนดไว้ในหมวด ๒ โดยผลที่ได้จากการตรวจสอบจะต้องตรงกับข้อมูลที่ได้ระบุไว้ในเอกสารแสดงข้อมูลตามที่กำหนดไว้ในภาคผนวก๒ หรือภาคผนวก ๓ แล้วแต่กรณี(ข) ตรวจสอบผลการทดสอบหรือตรวจสอบคุณสมบัติ คุณลักษณะหรือการติดตั้งตาม (ก) ของผู้ผลิตหรือหน่วยงานทดสอบอย่างใดอย่างหนึ่ง ดังนี้๑)ผลการทดสอบหรือตรวจสอบของผู้ผลิตที่เป็นหน่วยงานทดสอบตามที่กำหนดไว้ในภาคผนวก ๕๒) ผลการทดสอบหรือตรวจสอบของหน่วยงานทดสอบตามที่กำหนดไว้ในภาคผนวก ๕๓)ผลการทดสอบหรือตรวจสอบของหน่วยงานทดสอบตามความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบติดตั้ง และ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิค ปี ๑๙๕๘ ของคณะกรรมาธิการเศรษฐกิจแห่งยุโรปองค์การสหประชาชาติ๔)ผลการทดสอบหรือตรวจสอบของผู้ผลิตที่มีวิศวกรที่ได้รับมอบหมายจากกรมการขนส่งทางบกเป็นพยานในการทดสอบตามหลักเกณฑ์และวิธีการที่กำหนดในข้อ๗ และข้อ ๘ในกรณีกรมการขนส่งทางบกยอมรับผลการทดสอบหรือตรวจสอบคุณลักษณะและการติดตั้งมาตรวัดความเร็วตาม(ข) ให้ยกเว้นการทดสอบหรือตรวจสอบตามที่กำหนดไว้ในหมวด ๑ หรือยอมรับผลการทดสอบและตรวจสอบคุณสมบัติมาตรวัดความเร็วตาม(ข) ให้ยกเว้นการทดสอบและตรวจสอบตามที่กำหนดไว้ในหมวด ๒(๒) ตรวจสอบการผลิตให้เป็นไปตามต้นแบบ (Conformity of Production : COP)(ก)ดำเนินการตรวจสอบการผลิตให้เป็นไปตามต้นแบบตามที่กำหนดไว้ในภาคผนวก ๖ เว้นแต่กรณีการขอรับรองแบบมาตรวัดความเร็วสำหรับรถยนต์และรถจักรยานยนต์เป็นรายคัน โดยระบุตัวเลขชี้บ่งยานยนต์ (Vehicle Identification Number : VIN) ให้ยกเว้นการตรวจสอบการผลิตให้เป็นไปตามต้นแบบดังกล่าว(ข)ตรวจสอบผลการตรวจสอบการผลิตให้เป็นไปตามต้นแบบของผู้ผลิตหรือหน่วยงานตรวจสอบการผลิตให้เป็นไปตามต้นแบบอย่างใดอย่างหนึ่งดังนี้๑)ผลการตรวจสอบการผลิตให้เป็นไปตามต้นแบบของผู้ผลิตที่เป็นหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๕๒)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๕๓)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบติดตั้ง และ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิค ปี๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติ๔) ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบที่ได้รับอนุญาตจากสำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบที่กำหนดไว้ในภาคผนวก๕ในกรณีกรมการขนส่งทางบกยอมรับผลการตรวจสอบการผลิตให้เป็นไปตามต้นแบบตาม(ข) ให้ยกเว้นการตรวจสอบการผลิตให้เป็นไปตามต้นแบบที่กำหนดไว้ในภาคผนวก ๖ส่วนที่ ๓เงื่อนไขการขอรับรองแบบ ข้อ ๑๑ การพิจารณารับรองแบบมาตรวัดความเร็วจะรับรองได้ก็ต่อเมื่อมีคุณสมบัติคุณลักษณะการติดตั้ง และการทดสอบมาตรวัดความเร็วเป็นไปตามที่กำหนดในข้อ ๕ ข้อ ๖ข้อ ๗ และข้อ ๘ข้อ ๑๒ การขอรับรองแบบมาตรวัดความเร็วสำหรับรถยนต์และรถจักรยานยนต์ให้ถือว่าเป็นแบบเดียวกัน ดังต่อไปนี้(๑) ขนาดของยางที่ติดตั้งตามปกติ(๒) อัตราทดเกียร์รวมรวมทั้งการลดทอนการขับเคลื่อนไปยังมาตรวัดความเร็ว(๓) แบบของมาตรวัดความเร็วที่ขอรับรองจะต้องไม่มีความแตกต่างในคุณลักษณะดังนี้(ก) ค่าความคลาดเคลื่อนที่ยอมรับได้ของกลไกการวัดของมาตรวัดความเร็ว(ข) ค่าคงที่ทางเทคนิคของมาตรวัดความเร็ว(ค) ช่วงความเร็วที่แสดงข้อ ๑๓ ในกรณีที่มาตรวัดความเร็วผ่านการรับรองตามมาตรฐานหรือข้อกำหนดทางเทคนิคดังต่อไปนี้ ให้ถือว่ามีคุณสมบัติ คุณลักษณะ และการติดตั้ง เป็นไปตามประกาศนี้(๑) มาตรฐานผลิตภัณฑ์อุตสาหกรรม มาตรวัดความเร็วสำหรับยานยนต์และการติดตั้งมาตรฐานเลขที่ มอก. ๒๓๐๘ - ๒๕๔๙ ขึ้นไป(๒) ข้อกำหนดทางเทคนิคของสหประชาชาติ ข้อกำหนดที่ ๓๙ ว่าด้วยมาตรวัดความเร็วอนุกรมที่๐๐ (UN Regulation No. ๓๙.๐๐) ขึ้นไปส่วนที่ ๔การออกหนังสือรับรองแบบ ข้อ ๑๔ ในกรณีมาตรวัดความเร็วเป็นไปตามที่กำหนดหมวด๑ และหมวด ๒และผ่านการตรวจสอบการผลิตให้เป็นไปตามต้นแบบให้เจ้าหน้าที่ผู้รับผิดชอบนำเสนออธิบดีหรือผู้ที่ได้รับมอบหมายเพื่อออกหนังสือรับรองแบบ แล้วแต่กรณีหนังสือรับรองแบบให้เป็นไปตามที่กำหนดในภาคผนวก ๗เครื่องหมายรับรองแบบในหนังสือรับรองแบบให้เป็นไปตามที่กำหนดไว้ในภาคผนวก๘ข้อ ๑๕ ในกรณีมาตรวัดความเร็วที่ขอรับรองแบบไม่เป็นไปตามที่กำหนดหมวด๑ และหมวด ๒ หรือไม่ผ่านการตรวจสอบการผลิตให้เป็นไปตามต้นแบบให้ถือว่าไม่ผ่านการรับรองแบบตามประกาศนี้และให้เจ้าหน้าที่ผู้รับผิดชอบแจ้งให้ผู้ยื่นคำขอทราบส่วนที่ ๕การตรวจสอบการผลิตให้เป็นไปตามต้นแบบที่ได้รับหนังสือรับรองแบบ ข้อ ๑๖ มาตรวัดความเร็วที่ได้รับการรับรองแบบแล้วให้มีการตรวจสอบการผลิตให้เป็นไปตามต้นแบบตามที่กำหนดไว้ในข้อ ๒ ของภาคผนวก ๖และต้องเป็นไปตามหลักเกณฑ์และเงื่อนไข ดังต่อไปนี้(๑) ต้องเป็นรถที่ติดตั้งมาตรวัดความเร็วที่มีคุณสมบัติ คุณลักษณะการติดตั้ง และการทดสอบเป็นไปตามที่กำหนดไว้ในหมวด ๑ และหมวด ๒(๒) การตรวจสอบการผลิตมาตรวัดความเร็วให้ใช้วิธีสุ่มตัวอย่างและทำการตรวจสอบมาตรวัดความเร็วให้เป็นไปตามต้นแบบตามที่กำหนดไว้ในข้อ ๒ของภาคผนวก ๖ โดยให้ตรวจสอบการผลิตสองปีต่อครั้งและให้ทำการทดสอบมาตรวัดความเร็วตามที่กำหนดไว้ในข้อ ๗ ซึ่งค่าความเร็วที่แสดงโดยมาตรวัดความเร็วจะต้องไม่ต่ำกว่าค่าความเร็วจริงของรถและมีความคลาดเคลื่อนได้ไม่เกินร้อยละ๑๐ ของค่าความเร็วจริงของรถ ดังนี้(ก) กรณีที่เป็นรถตามข้อ ๒ (๑) บวกเพิ่มขึ้นอีก ๖ กิโลเมตรต่อชั่วโมงโดยแสดงความสัมพันธ์ได้ ดังนี้ ๐ ≤ (V๑ - V๒) ≤ ๐.๑ V๒ + ๖ km/h โดยที่ V๑ หมายถึง ความเร็วที่แสดงบนมาตรวัดความเร็ว และ V๒ หมายถึง ความเร็วจริงของรถ(ข) กรณีที่เป็นรถตามข้อ ๒ (๒) บวกเพิ่มขึ้นอีก ๘ กิโลเมตรต่อชั่วโมงโดยแสดงความสัมพันธ์ได้ดังนี้ ๐ ≤ (V๑ - V๒) ≤ ๐.๑ V๒ + ๘ km/h โดยที่ V๑ หมายถึงความเร็วที่แสดงบนมาตรวัดความเร็ว และ V๒ หมายถึง ความเร็วจริงของรถส่วนที่ ๖การแก้ไขหรือเพิ่มเติมการรับรองแบบ ข้อ ๑๗ ในกรณีผู้ผลิตที่ได้รับหนังสือรับรองแบบประสงค์ขอแก้ไขเพิ่มเติมแบบมาตรวัดความเร็วหรือรายละเอียดของหนังสือรับรองแบบให้ยื่นคำขอแก้ไขเพิ่มเติมณ สำนักวิศวกรรมยานยนต์กรมการขนส่งทางบก พร้อมด้วยเอกสารหลักฐาน ดังต่อไปนี้(๑) หนังสือรับรองแบบฉบับเดิม(๒) เอกสารแสดงข้อมูลการแก้ไขเพิ่มเติมและรายงานผลการทดสอบ ภาพหรือรูปวาดในกรณีขอแก้ไขเพิ่มเติมรายละเอียดที่เกิดจากการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม(๑) หรือในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบภาพหรือรูปวาดให้ได้รับยกเว้นหลักฐานรายงานผลการทดสอบ ภาพหรือรูปวาดตาม (๒)ข้อ ๑๘ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งให้ผู้ยื่นคำขอไปดำเนินการแก้ไขภายใน๓๐ วัน ในกรณีที่เอกสารหลักฐานครบถ้วนถูกต้องให้ดำเนินการ ดังต่อไปนี้(๑) การขอแก้ไขเพิ่มเติมข้อผิดพลาดในการออกหนังสือรับรองแบบ เช่น ลงรายละเอียดผิดพลาดให้เจ้าหน้าที่ตรวจสอบข้อผิดพลาดตามคำขอหากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองแบบถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒) การขอแก้ไขหรือเพิ่มเติมแบบมาตรวัดความเร็วให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่แล้วดำเนินการ ดังต่อไปนี้(ก) กรณีการขอแก้ไขเพิ่มเติมที่ไม่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้องให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมจัดทำเครื่องหมายการรับรองแบบในส่วนที่มีการเปลี่ยนแปลงตามที่กำหนดไว้ในภาคผนวก๘ พร้อมทั้งลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข) กรณีการขอแก้ไขเพิ่มเติมที่ต้องทำการทดสอบ ให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้องให้เจ้าหน้าที่ดำเนินการตามข้อ ๑๔ และเมื่อดำเนินการเรียบร้อยแล้วปรากฏว่าเอกสารและผลการทดสอบครบถ้วนถูกต้องให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปส่วนที่ ๗การเลิกการผลิตประกอบ หรือนำเข้า ข้อ ๑๙ ในกรณีผู้ผลิตที่ได้รับหนังสือรับรองแบบประสงค์จะเลิกการผลิตประกอบ หรือนำเข้ามาตรวัดความเร็วตามแบบที่ได้รับการรับรองไว้แล้วให้แจ้งรายละเอียดเกี่ยวกับการเลิกการผลิตประกอบหรือนำเข้าดังกล่าวเป็นหนังสือให้กรมการขนส่งทางบกทราบส่วนที่ ๘การกำกับดูแลผู้ผลิตที่ได้รับหนังสือรับรองแบบ ข้อ ๒๐ ผู้ผลิตที่ได้รับหนังสือรับรองแบบต้องอำนวยความสะดวกให้แก่อธิบดีหรือผู้ที่อธิบดีมอบหมายเข้าทำการตรวจสอบกระบวนการผลิตทำการทดสอบ หรือทำการติดตั้ง ตลอดจนตรวจสอบการปฏิบัติตามประกาศนี้ ณ โรงงานผลิตโรงงานประกอบ คลังสินค้า สถานที่ติดตั้ง หรือสถานที่ทำการทดสอบข้อ ๒๑ เมื่อปรากฏว่าผู้ผลิตที่ได้รับหนังสือรับรองแบบผู้ใดไม่ปฏิบัติตามตามหลักเกณฑ์วิธีการ และเงื่อนไขที่กำหนดในประกาศนี้หรือเจตนาทุจริตหรือจงใจยื่นเอกสารข้อมูลที่เป็นเท็จหรือปลอมแปลงหลักฐานหรือเอกสารแสดงข้อมูลในการขอรับรองแบบให้กรมการขนส่งทางบกมีอำนาจตักเตือนระงับใช้หนังสือรับรองแบบชั่วคราวหรือเพิกถอนหนังสือรับรองแบบ ตามควรแก่กรณีส่วนที่ ๙การอุทธรณ์ ข้อ ๒๒ ผู้ผลิตที่ได้รับหนังสือรับรองแบบซึ่งถูกระงับใช้หนังสือรับรองแบบชั่วคราวหรือถูกสั่งเพิกถอนหนังสือรับรองแบบมีสิทธิอุทธรณ์เป็นหนังสือต่ออธิบดีได้ภายใน๑๕ วันนับแต่วันที่ได้รับแจ้งการระงับใช้หนังสือรับรองแบบชั่วคราวหรือเพิกถอนโดยระบุข้อโต้แย้งและข้อเท็จจริงหรือข้อกฎหมายที่อ้างอิงประกอบคำขอด้วยและให้นำหลักเกณฑ์ วิธีการ และเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่เป็นการทุเลาการบังคับตามคำสั่งเพิกถอนหนังสือรับรองแบบหมวด ๔การบังคับใช้ ข้อ ๒๓ ผู้ผลิตรถต้องดำเนินการให้เป็นไปตามประกาศนี้ภายในระยะเวลาดังต่อไปนี้(๑) แบบมาตรวัดความเร็วสำหรับรถยนต์นั่ง (M๑) และรถยนต์บรรทุก (N๑) ที่ผลิตประกอบหรือนำเข้าตั้งแต่วันที่ ๑ มกราคม พ.ศ. ๒๕๕๙ให้ผู้ผลิตต้องดำเนินการให้เป็นไปตามประกาศนี้เว้นแต่แบบมาตรวัดความเร็วที่มีอยู่แล้วก่อนวันที่ ๑ มกราคม พ.ศ. ๒๕๕๙ สามารถผลิตประกอบหรือนำเข้าต่อไปได้จนถึงวันที่ ๓๑ ธันวาคม พ.ศ. ๒๕๖๐หากพ้นกำหนดเวลาดังกล่าวผู้ผลิตต้องดำเนินการให้เป็นไปตามประกาศนี้(๒) แบบมาตรวัดความเร็วสำหรับรถจักรยานยนต์ที่ผลิต ประกอบหรือนำเข้าตั้งแต่วันที่ ๑ มกราคม พ.ศ. ๒๕๕๘ ผู้ผลิตต้องดำเนินการให้เป็นไปตามประกาศนี้เว้นแต่แบบมาตรวัดความเร็วที่มีอยู่แล้วก่อนวันที่ ๑ มกราคม พ.ศ. ๒๕๕๘ สามารถผลิตประกอบ หรือนำเข้าต่อไปได้จนถึงวันที่ ๓๑ ธันวาคม พ.ศ. ๒๕๕๙หากพ้นกำหนดเวลาดังกล่าว ผู้ผลิตต้องดำเนินการให้เป็นไปตามประกาศนี้ประกาศณ วันที่ ๙ ธันวาคม พ.ศ. ๒๕๕๗ธีระพงษ์รอดประเสริฐอธิบดีกรมการขนส่งทางบก[เอกสารแนบท้าย]๑. ภาคผนวก ๑ เงื่อนไขการจัดประเภทรถยนต์บรรทุก (N๑)๒. ภาคผนวก ๒ เอกสารแสดงข้อมูลสำหรับการผลิตจำนวนมาก๓. ภาคผนวก ๓ เอกสารแสดงข้อมูลสำหรับการผลิตจำนวนน้อย๔. ภาคผนวก ๔ เกณฑ์ทดสอบความเร็ว๕. ภาคผนวก ๕ เงื่อนไขการยอมรับผลการทดสอบหรือตรวจสอบหรือผลการตรวจสอบการผลิตให้เป็นไปตามต้นแบบ๖. ภาคผนวก ๖ การตรวจสอบการผลิตให้เป็นไปตามต้นแบบ (Conformity of Production : COP)๗. ภาคผนวก ๗ หนังสือรับรองแบบ๘. ภาคผนวก ๘ เครื่องหมายการรับรองแบบมาตรวัดความเร็ว(ดูข้อมูลจากภาพกฎหมาย)ปริยานุช/ผู้จัดทำ๑๙ มกราคม ๒๕๕๘นุสรา/ผู้ตรวจ๙ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙ ง/หน้า ๔/๑๔ มกราคม ๒๕๕๘